Buktafestivalen

Buktafestivalen (Bukta Tromsø Open Air Festival) er en musikkfestival som arrangeres i juli hvert år i Telegrafbukta i Tromsø. Festivalen ble arrangert første gang i juli 2004.


== Historien ==
Festivalen ble arrangert for første gang i 2004, men historien kan trekkes enda to år tilbake i tid til North of Nowhere festivalen som ble arrangert to ganger ved Åsgård i Tromsø. Festivalen var basert på dugnad og tuftet på idealene om at arrangementet skulle være rusfritt og gratis. 
I november 2003 ble North of Nowhere kåret til årets rockfestival av Norske Rockfestivaler (bestående av medlemsfestivalene til Norsk Rockforbund) ved festivalfagrådet i Fredrikstad. Den samme helgen ble ideen om en større og mer seriøs festival første gang luftet. Før julen 2003 var North of Nowhere historie og Buktafestivalen et faktum.
På den første Buktafestivalen i 2004 så 5 000 publikummere store norske artister som Sondre Lerche, Madrugada, Span og Bigbang i idylliske omgivelser i løpet av to varme julidager. 
I 2005 ble det satset høyere, med internasjonale navn som Phoenix (FR), Supersuckers (US) og The Soundtrack of Our Lives (SE). I takt med at ambisjonene ble skrudd opp noen hakk økte også publikumstallet i 2005 til 11 000 besøkende. Samme året tok Buktafestivalen opp tradisjonen fra North of Nowhere og ble kåret til årets beste rockfestival av Norsk Rockforbund.

I 2006 fortsatte utviklingen, og arrangementet ble utsolgt to uker før avvikling og 13 000 publikummere fikk med seg blant annet Motörhead (UK), Danko Jones (CAN), Håkan Hellstrøm (SE), Mew (DK), Kaizers Orchestra, DumDum Boys og Seigmen.
I det fjerde året ble festivalen utvidet fra to til tre dager, noe som gjorde det mulig å booke flere artister og gi enda flere mennesker muligheten til å oppleve festivalen. Mange vil nok huske 2007 som det året når Iggy & The Stooges gjestet Tromsø.
I 2008 utvidet Buktafestivalen til to scener og totalt 28 band sto for store musikkopplevelser i løpet av tre fantastiske solværsdager i juli. Festivalen var utsolgt alle dagene og i overkant av 20 000 publikummere fikk med seg blant annet Patti Smith (US), Woven Hand (US), Leningrad Cowboys (FI), Kent (SE) og Raga Rockers.
I 2011 ble Little Henrik, en tredje scene, tatt i bruk. Festivalområdet har en daglig kapasitet på 6 000 og har nå totalt tre scener.
I 2013 feiret Buktafestivalen 10 år og  feiret dette med en fjerde scene som lå på vannet i Paradisbukta. Noen artister som spilte på 10-årsjubileumet var blant annet The Hives (SE) Bigbang (NO) Ulf Lundell (SE) CC Cowboys (NO) Kaizers Orchestra (NO) Kvelertak (NO) Calexico (US) Shining (NO) og The Tallest Man on Earth (SE).
Buktafestivalen ble innstilt i 2020 på grunn av koronapandemien. I 2021 ble det arrangert en alternativ Bukta Plan-B for 200 gjester per dag.


== Stiftelsen ==
Bukta – Tromsø Open Air Festival er en ideell stiftelse med årsmøtet som høyeste organ. Årsmøtet velger nytt styre for ett år av gangen, bestående av styreleder og fire styremedlemmer. Styret arbeider innenfor de retningslinjer og økonomiske rammer som vedtas av årsmøtet. Administrasjon utgjør total 3,80 årsverk fordelt på festivalsjef, bookingsjef og produsent i 100% stilling og kommunikasjonssjef i 80%.


== Avvikling ==
Det frivillige engasjementet er essensielt for gjennomføringen av festivalen. Under Buktafestivalen i 2008 var i  overkant av 400 frivillig involvert i avviklingen av arrangementet.
I 2005 innledet Buktafestivalen et samarbeid med Kafé X i Tromsø. Kafeen er et nettverkstilbud for tidligere rusmisbrukere. Samarbeidsprosjektet mellom Kafé X og Buktafestivalen har utviklet seg gradvis de siste årene og under Buktafestivalen i 2008 jobbet nærmere 50 personer med tilknytning til kafeen som frivillige under arrangementet.
I tillegg til festivalens hovedarrangement som er kveldskonserter torsdag, fredag og lørdag har festivalen siden starten invitert til formiddagskonsert på lørdag under festivalhelgen. 
Dette arrangementet er gratis, rusfritt, har fri aldersgrense og en sterk familievennlig profil.
Siden starten i 2004 har norske artister som Superfamily, Magnet, Turboneger, Madrugada og HGH gjestet formiddagskonserten, i tillegg til lokale band som Fingerprince, Desert Highway, Vishnu og Turdus Musicus.
I 2009 avlyste Fu Manchu fordi de hadde glemt at de skulle i studio, The Blacksheeps avlyste fordi en i bandet ble syk og Hellbillies avlyste fordi gitarist Aslaug Haugen brakk armen da han falt ned fra scenen på Skippagurra-festivalen. Med andre ord var 2009 det verste avlysningsåret til da. Som erstatter for Hellbillies kom det nord-norske bandet Senjahopen.


== Artister ==


=== Artister 2022 ===


=== Artister 2019 ===


=== Artister 2018 ===


=== Artister 2017 ===


=== Artister 2016 ===


=== Artister 2015 ===


=== Artister 2014 ===


=== Artister 2013 ===


=== Artister 2012 ===


=== Artister 2011 ===


=== Artister 2010 ===


=== Artister 2009 ===


=== Artister 2008 ===


=== Artister 2007 ===


=== Artister 2006 ===


=== Artister 2005 ===


=== Artister 2004 ===


== Litteratur ==
Lasse Jangås Bukta – 5 år med rock 2008 ISBN 978-82-997923-0-1


== Referanser ==


== Eksterne lenker ==
Festivalens hjemmeside